Kierch Nidderkuer

D'Kierch vun Nidderkuer ass eng kathoulesch Kierch, déi zur Par Déifferdeng Saint-François-d'Assise an zu der Gemeng Déifferdeng gehéiert. De Patréiner sinn d'Helleg Péiter a Pol, deenen hiert Fest den 29. Juni gefeiert gëtt. Se steet am nordwestlechen Deel vun Nidderkuer an engem Dräieck tëscht der rue de l'Église, der rue du Cimetière an der rue St. Paul. Hanner der Kierch, e bëssche méi héich erop, ass de Kierfecht vun Nidderkuer. Geschicht D'Kierch mat dräi Schëffer gouf 1854 no Pläng vum Architekt Antoine Hartmann gebaut. Se gouf de 15. Juli 1893 vum Bëschof Jean-Joseph Koppes konsekréiert. Well no staarkem Ree Waasser an d'Gebai agedrongen ass an duerno Schimmel entstanen ass, ass d'Kierch zënter November 2024 net méi accessibel. Et sinn deier Reparaturen néideg, déi de Kierchefong net onbedéngt bezuele kann. D'Par Déifferdeng huet proposéiert fir d'Kierch z'entweien; d'Decisioun gouf vum Äerzbëschof Jean-Claude Hollerich einstweile verworf. Klacken 3 Klacken, déi am Salve-Regina-Motiv laude, hänken am Tuerm. Se stamen aus der selwechter Géisserei, awer aus zwéi Joerhonnerten. Kuckt och Lëscht vu reliéise Gebaier zu Lëtzebuerg Um Spaweck D'Kierch op der Websäit vum Parverband Déifferdeng D'Fënstere vun der Kierch vun Nidderkuer op der Websäit vun der Stiftung Forschungsstelle Glasmalerei des 20. Jh. e. V. (de) Referenzen